open-index/open-wikipedia-markdown huggingface dataset:
Imej cakera

**Imej cakera** merupakan fail komputer tunggal atau peranti storan yang mengandungi keseluruhan kandungan dan struktur mewakili medium/perantaraan storan data, seperti cakera keras, pemacu pita, cakera liut, CD/DVD/BD/HD DVD dan pemacu kilat USB, sungguhpun imej cakera optik mungkin dirujuk sebagai **imej cakera optik**.  Imej cakera biasanya dihasilkan dengan mencipta sektor cakera lengkap sektor-demi-sektor salinan medium perantaraan sumber dan dengan itu menyalin dengan sempurna struktur dan kandungan peranti storan.

Sesetengah utiliti pengimej cakera meninggalkan ruang fail yang tidak digunakan dari media sumber, atau memampatkan cakera yang diwakili bagi mengurangkan keperluan storan, sungguhpun ini biasanya dikenali sebagai fail arkib, kerana ia bukannya imej cakera secara harafiah.

## Kegunaan
### Sejarah
Imej cakera pada asalnya digunakan bagi sandaran dan pengklonan cakera bagi media cakera liut, di mana penyalinan atau simpanan struktur tepat adalah perlu dan berkesan.

### Muat turun perisian

## Pautan luar
* Back-up-Any-Hard-Drive
Hua Zong

**Hua Zong** () adalah singkatan bagi Gabungan Pertubuhan Cina Malaysia (; bahasa Inggeris: Federation of Chinese Associations of Malaysia) (FCAM) yang ditubuhkan pada tahun 1991 merupakan sebuah organisasi kebangsaan yang terdiri daripada 13 Dewan Perhimpunan Cina atau gabungan pertubuhan Cina di peringkat negeri yang berfungsi sebagai badan kepimpinan tertinggi bagi pertubuhan Cina dalam negeri masing-masing. Penubuhan Huazong adalah satu pencapaian yang telah lama dinanti-nantikan oleh masyarakat Cina, ia mewakili aspirasi bersama masyarakat Cina Malaysia.

Pada masa ini, terdapat lebih daripada 10,000 persatuan Cina yang berdaftar di Malaysia. Kebanyakannya ialah kumpulan dialek, kumpulan nama keluarga, persatuan perdagangan, badan kebudayaan dan pendidikan. Persatuan-persatuan ini adalah ahli langsung pertubuhan Cina peringkat negeri dan ahli tidak langsung Huazong. Dengan kata lain, Huazong ialah organisasi utama bagi persatuan Cina di Malaysia yang memberi tumpuan kepada isu-isu budaya, pendidikan, ekonomi, sosial dan kebajikan masyarakat Cina.

13 ahli Huazong adalah seperti berikut:

# Dewan Perhimpunan Cina Negeri Perlis 
# Dewan Perhimpunan Cina Kedah 
# Dewan Perhimpunan Cina Pulau Pinang 
# Dewan Perhimpunan China Perak 
# Dewan Perhimpunan China Kuala Lumpur Dan Selangor
# Dewan Perhimpunan China Negeri Sembilan 
# Dewan Perhimpunan China Melaka 
# Gabungan Pertubuhan-Pertubuhan Cina, Johor 
# Gabungan Pertubuhan Tiong Hwa Kelantan
# Dewan Perhimpunan Tiong Hwa Terengganu Darul Iman 
# Gabungan Persatuan Cina Pahang 
# Gabungan Persatuan Cina Sabah 
# Gabungan Pertubuhan Cina, Sarawak 

## Rujukan

## Pautan luar
* Laman Sesawang Hua Zong
Plaintif

**Plaintif** (**[[Pai (huruf)|Π]]** di dalam singkatan undang-undang), juga dikenali sebagai **pihak menuntut** atau **pengadu**, ialah pihak yang memulakan tuntutan mahkamah (juga dikenali sebagai *tindakan*) di sesebuah mahkamah. Dengan berbuat demikian, seorang plaintif mencari sebuah remedi undang-undang, dan jika berjaya, mahkamah akan mengeluarkan penghakiman berpihak kepada plaintif dan membuat perintah mahkamah yang sesuai (cthnya., arahan bagi ganti rugi).

## Rujukan
Ski Dubai

**Ski Dubai** adalah sebuah tempat peranginan ski dengan kawasan ski dalaman seluas 22,500 meter persegi. Ia sebahagian dari Mall of the Emirates, salah satu pusat beli-belah terbesar di dunia, terletak di Dubai, Emiriah Arab Bersatu. Ski Dubai adalah sebahagian dari Majid Al Futtaim Group, satu pemaju untuk kompleks beli-belah di rantau ini yang berpangkalan Dubai.

Dibuka pada November 2005, tempat peranginan ini mencirikan sebuah gunung dalaman 85-meter tinggi dengan 5 cerun pelbagai tinggi dan kesusahan, termasuk sebuah laluan 400 meter panjang, laluan hitam dalaman pertama di dunia, dan sebuah paip suku 90 meter panjang untuk pemain papan luncur salji. Suatu lif kuad dan lif tunda mengangkat pemain ski dan pemain papan luncur salji naik ke gunung. Bersempadan dengan cerun adalah sebuah kawasan permainan 3,000 meter persegi terdiri dari laluan kereta luncur salji dan tobogan, sebuah papan gelongsor badan ais, sebuah galeri menembak bola salji, sebuah gua ais dan sebuah teater 3D. Tarikan pelancong lain termasuk sebuah pagar sesat cermin dan sebuah kawasan membuat orang salji. Pakaian musim sejuk, ski dan alat papan luncur salji dimasukkan dalam harga kebenaran masuk.

Sebuah sistem tebatan yang sangat cekap membantu kemudahan ini untuk mengekalkan cuaca −1 °C pada siang hari dan −6 °C pada waktu malam apabila salji dihasilkan. Walau bagaimanapun, kemudahan ini menggunakan 3000 gelen minyak tiap hari, menghasilkan jumlah besar gas rumah tanaman.

Pada 2007 Ski Dubai telah dianugerahkan ''Thea Outstanding Achievement Award'' oleh Themed Entertainment Association.

Ski Dubai adalah lokasinya satu lencongan dalam peringkat ke-10 pada rancangan permainan realiti *[[The Amazing Race Asia]]* musim pertama. Ia juga muncul sebagai lencongan dalam peringkat ke-5 musim ke-15 versi Amerika yang terdahulunya. Ski Dubai dibuka setiap hari dari 10:00 hingga 12:00 kecuali Sabtu dan Ahad dari 9:00 hingga 12:00.

## Foto

Fail:Dubai-Ski-Dubai-11.JPG|Pandangan ke atas cerun ski 
Fail:Ski-Dubai1.JPG|Pandangan dari luar


## Lihat juga
*SnOasis
*SSAWS

## Rujukan


## Pautan luar

* Ski Dubai official web site
* Official Corporate Website - The Official Mall Pages
* Ski Dubai construction photographs
* Ski Dubai Virtual Tour
Intuisionisme

Dalam epistemologi, aliran **intuisionisme** berpegang pada inspirasi atau ilham yang bersifat ghaib ataupun subjektif. Oleh itu, ia juga dikenali sebaagai subjektivisme ataupun supra rasional subjektivisme. Antara jenis-jenis intuisionisme adalah **animisme, dinamisme, mitos, magis**, iaitu unsur *supernatural* atau kuasa ghaib yang luar biasa digunakan bagi kepentingan kehidupan seharian seperti bomoh. Dalam hal ini, bomoh menggunakan sumber pengetahuan daripada ilmu warisan keluarga, daripada mimpi atau ilham.
Papan litar tercetak

**Papan litar tercetak** (bahasa Inggeris: *printed circuit board*, PCB) ialah suatu komponen penting dalam dunia elektronik hari ini. PCB berfungsi untuk menyambung dan menyokong komponen elektronik secara elektrik. Komponen elektronik dipasang padanya mengikut reka bentuk yang telah dihasilkan oleh pereka bentuk papan litar tercetak. Sambungan kuprum yang direkabentuk akan menyambungkan kesemua komponen elektronik bagi menghasilkan satu sistem elektronik, dipanggil pemasangan papan litar tercetak (PCBA).

Papan litar asas mengandungi dua lapisan utama iaitu lapisan penebat dielektrik dan lapisan pengalir. 
Biasanya bahan penebat yang digunakan ialah gentian kaca yang lebih dikenali dengan kod FR4.
Manakala bahan pengalir utama ialah kuprum.

## Pautan luar
Pelaksanaan Ibadah di Stesen Angkasa Antarabangsa

**Pelaksanaan Ibadah di Stesen Angkasa Antarabangsa** ialah sebuah buku terbitan Jabatan Kemajuan Islam Malaysia (JAKIM) pada April 2007. Ia diterbitkan selepas Malaysia disahkan akan menghantar angkasawan (Sheikh Muszaphar Shukor) ke Stesen Angkasa Antarabangsa. Buku yang mempunyai muka surat sebanyak 18 keping ini menerangkan bagaimana untuk mengenal pasti waktu solat, dan masalah yang melibatkan hal berpuasa semasa di angkasa lepas.

## Rujukan


## Pautan luar
* Garis Panduan Pelaksanaan Ibadah di International Space Station, ISS (Stesen Angkasa Antarabangsa)  (PDF)
Soljani

**Soljani** adalah sebuah kampung di Cvelferija yang terletak di selatan wilayah Vukovar-Syrmia. Berdasarkan pada bancian penduduk pada tahun 2011, bilangan penduduk Cvelferija adalah seramai 1,241 orang. 

Pada tahun 1329, ia disebut pertama kali sebagai *"Sauly, Sali possesio"*, dan sampai sekarang nama kampung ini di kaitan dengan garam (erti **sol** dalam bahasa Croatia bermaksud garam). Pada zaman Empayar Rom, kampung ini dirujuk oleh cetakan peta sejarah sebagai *"Saldis"*, dan satu jalan utama Rom yang menuju ke Sirmium (Sremska Mitrovica) melalui Saldis.

Pembangunan kampung ada terbanyak ketika abad ke18 dan abad ke19 ketika orang Slovak dari Vojvodina dan Slovaki mulai duduk di sini. Kini keturunan mereka ada lah minoriti yang terbesar di kampung Soljani.
Vung Tau

**Vung Tau** ialah ibu negeri wilayah Ba Ria-Vung Tau, di Dong Nam Bo, Vietnam. Luas bandar ini ialah 140 km². Mengikut bancian 2005, Vung Tau mempunyai 240,000 orang penduduk, termasuk 13 bandar kampung dan satu desa.

Bandar ini adalah pusat pengekstrakan minyak terkemuka Vietnam. Ia juga salah satu bandar pelancongan yang paling penting dalam Vienam, dengan banyak pantai yang indah.
Bandar Vung Tau terletak 1200 km di selatan Hà Nội, dan 120 km di utara Bandar Hồ Chí Minh (Saigon). Ia berbatasan dengan Laut China Selatan. Lapangan Terbang Vung Tau terletak di bandar ini.

## Rujukan

## Pautan luar
* Tapak rasmi Ba Ria-Vung Tau
Kapal selam Type 092

**Kapal selam Type 092 Daqingyu** (julukan oleh Jabatan Pertahanan Amerika Syarikat sebagai **Kelas-Xia**, julukan oleh China sebagai**09-II**) adalah sebuah kapal selam berkuasa nuklear, pembawa peluru berpandu balistik (SSBN) pertama yang diatur gerak oleh Angkatan Laut Tentera Pembebasan Rakyat China. Kapal selam seberat 6,500-tan ini juga merupakan SSBN pertama yang dibina di Asia. Ia direka oleh Peng Shilu (彭士禄) dan Huang Xuhua (黄旭华), dan merupakan terbitan daripada kapal selam berkuasa nuklear Kelas-Han, dengan badan kapal yang dipanjangkan bagi memuatkan empat buah tiub peluru berpandu.

## Lihat juga
*Kapal selam Type 094

## Rujukan

## Pautan luar
*Federation of American Scientists: Type 92 Xia
*Submarines of the World by David Miller
Bandar raya primat

**Bandar raya primat** ialah bandaraya utama dalam sesebuah negara atau rantau, jauh lebih besar daripada bandaraya-bandaraya lain yang senegara atau serantau dalam hierarki bandar. Sesebuah negara atau rantau yang mengalami 'taburan bandar raya primat' mempunyai sebuah bandaraya yang amat besar dan banyak sekali bandar kecil, tanpa pusat bandaraya bersaiz sederhana, berbanding dengan kawasan 'taburan saiz susun taraf' yang agak sama rata taburan penduduk bandarnya. Hukum 'bandar raya primat' julung kalinya diusulkan oleh seorang ahli geografi bernama Mark Jefferson pada tahun 1939, yang mana bandar raya primat ditakrifkan sebagai "sekurang-kurangnya dua kali besarnya berbanding bandaraya kedua terbesar dan lebih berganda pentingnya." Sebuah bandar raya primat adalah peneraju di negaranya dari pelbagai segi, seperti politik, ekonomi, media, kebudayaan dan universiti.

Antara contoh terkenal bandar raya primat ialah bandar raya alfa London dan Paris.

## Rujukan
Plaza Bukit Bintang

**Plaza Bukit Bintang** (juga dikenali sebagai **BB**) yang dibuka pada tahun 1979, ialah sebuah pusat beli-belah yang terletak di kawasan Bukit Bintang, Kuala Lumpur, Malaysia. Tapaknya pernah diduduki oleh Bukit Bintang Park, salah sebuah bekas taman hiburan yang pernah wujud di ibu kota; dibuka pada tahun 1932 sebagai Hollywood Park, kemudian diberikan nama Bukit Bintang Park pada tahun 1936 selepas pertukaran hakmilik, dan akhirnya tutup pada 30 Jun 1972 lalu dirobohkan tidak lama kemudian. Satu-satunya penyewa utamanya ialah Metrojaya, yang terletak dalam tingkat tiga.

Plaza BB terkenal kerana beraneka kedainya yang menjual pakaian, jam tangan dan sebagainya. Plaza BB terletak bersebelahan dengan Sungei Wang Plaza, berhampiran dengan Lot 10, Berjaya Times Square, Plaza Imbi, Plaza Low Yat dan Plaza KL, dan juga terletak tidak jauh dari terminal bas Pudu Raya. Plaza BB juga boleh dicapai dengan menaiki monorel ke Imbi atau Bukit Bintang.

## Pautan luar

*  UDA Mall Sdn. Bhd. - Bukit Bintang Plaza.
*  Bukit Bintang Plaza Map.
*  [Living in Kuala Lumpur ](http://www.liveworkexplore.com/kuala-lumpur/residents/shopping/places-to-shop/shopping-malls-_-main/bukit-bintang-plaza-(bb-plaza))
*  Bukit Bintang Shopping - Where to Shop and What to Buy in Bukit Bintang.
IPC Shopping Centre

**IPC Shopping Centre** (dahulunya Ikano Power Centre) ialah sebuah pusat beli-belah yang terletak di Mutiara Damansara, Selangor, Malaysia. Sebelum itu ia dikenali sebagai Ikano Power Centre tetapi ditukar kepada IPC Shopping Centre sejurus pembaharuan penjenamaan pusat beli belah tersebut. Ia dibuka pada tahun 2003 tetapi kerja pembangunan semula pusat beli belah bermula Mac 2017 sejurus menyambut ulang tahun pembukaan ke-15. Pusat beli belah tersebut bersebelahan sebuah gedung borong IKEA dan The Curve. Antara tarikan utamanya ialah taman safari haiwan kesayangan, sebuah kedai buku Popular dan pasar raya mewah Ben's Idependent Store. Di tingkat satu terletaknya gedung perabot/kelengkapan elektrik Harvey Norman. Pusat beli-belah ini dioperasi oleh Ikano Pte. Ltd. yang merupakan sebahagian kumpulan IKANO dari Sweden.

Di tingkat bawah tanahnya terletaknya deretan restoran seperti Manhattan Sea Food, kopitiam Uncle Lim's dan kedai makanan segera. IPC dan IKEA berkongsi tempat letak kereta dua tingkat. IPC disambungkan oleh jejantas dan laluan bawah tanah ke The Curve dan IKEA. Ia berdekatan dengan Stesen MRT Mutiara Damansara.

## Lihat Juga
* Mutiara Damansara
* Stesen MRT Mutiara Damansara
* Kota Damansara
* The Curve

## Rujukan
Lot 10

**Lot 10** ialah sebuah pusat beli-belah yang terletak di tengah kawasan Bukit Bintang, Kuala Lumpur, Malaysia, menempatkan kedai-kedai barangan mewah untuk pelanggan kaya-raya, setara dengan medan beli-belah mewah yang lain seperti Fifth Avenue dan Knightsbridge pada 1990-an. Lot 10 yang dirasmikan pada 13 March 1991 oleh Dr Mahathir ini, mudah dikenali dengan muka bangunan yang berwarna hijau dan seni bina moden yang ketara. Lot 10 menempatkan hampir 100 kedai runcit dan butik. Pernah menempatkan jenama terkemuka seperti Versace dan Aigner, tetapi sejak merudum pada akhir 1990-an, Lot 10 kini dianggap sebagai tempat beli-belah golongan menengah atas. 

Hasil jualan kedai-kedainya merupakan campuran produk mewah dan belian golongan menengah seperti Timberland, Ed Hardy, Adidas, Esprit, dan G2000. Di tingkat bawah tanahnya juga terletaknya sebuah medan selera. Di pintu masuk utamanya ada kafe Dôme dan gedung membeli-belah Debenhams serta butik lambang Zara. Gedung serbanekanya ialah Isetan dari Jepun yang menjual beraneka barangan seperti barang runcit, peralatan elektronik dan pakaian yang kebanyakannya berjenama Jepun. Pusat kecergasan Celebrity Fitness Express dan Actors Studio juga terdapat di aras bumbung. National Geographic juga telah membuka kedai konsepnya di sini pada jun 2010.

Lot 10 boleh dicapai dengan menaiki monorel ke stesen Monorel Bukit Bintang yang bersambung dengan bangunannya dengan jejantas ke tingkat 1 dan 2.
## Rujukan

## Pautan luar

* PERASMIAN LOT 10 KOMPLEKS MEMBELI-BELAH KUALA LUMPUR 13-03-1991. 
*Virutal malaysia article
*World66 article 
*Asia travel article
Hisham II

**Hisham II** (**'ھش**) adalah Khalifah Cordoba yang ketiga di dalam dinasti Ummayyah. Beliau memerintah dari tahun 976-1009 dan 1010-1013 di Al-Andalus (Semenanjung Iberia).

Hisham II telah menggantikan ayahandanya Al-Hakam II sebagai khalifah Cordoba pada tahun

976 pada usia 10 tahun, dengan ibunya Subh dan perdana menterinya Jafar al-Mushafi yang bertindak sebagai pemangku. Jeneral Ghalib dan al-Mansur ibn Abi al-Aamir  telah menghalang sebahagian sida-sida daripada menempatkan adik lelaki al-Hakam II di atas takhta. Hisham II telah diasingkan daripada kerajaan dan tidak mempunyai sebarang  pengalaman memerintah. Pada 997, al-Mansur telah memaksa  Khalifah Hisyam II  supaya meneyerahkan kuasa pemerintahan kerajaan kepada beliau.

Selepas kematian. al-Mansur, anaknya Abd al-Malik al-Muzaffar menjadi wazir dan mengukuhkan kedudukannya dengan kejayaannya menawan Navarre dan Barcelona sebelum dibunuh oleh adik tirinya Abd Rahman Sangul (1008-1009). Pada 1009, Muhammad II al-Mahdi telah mengetuai pemberontakan untuk menumbangkan Sangul dan Hisham II, di mana mereka berdua dipenjarakan di Cordoba semasa pemerintahan baru itu.

Beberapa tahun selepas itu berlaku perubahan pucuk pimpinan. Sebagai hasilnya, berlakulah perang di antara orang Barbar dan orang Arab di mana Muhammad II kehilangan kuasanya kepada Sulaiman al-Mustain pada 1009. Akhirnya, tentera Slav di bawah pimpinan al-Wahdid telah mengembalikan Hisham II sebagai khalifah pada 1010.

Al-Wahdid telah gagal mengawal tentera Barbar yang masih menyokong Sulaiman al-Mustain dan perang saudara berterusan. Pada 1013 tentera Barbar menawan Cordoba dengan melakukan pelbagai kemusnahan. Tidak diketahui apakah nasib Hisham II selepas itu - beliau dikatakan telah dibunuh oleh Barbar pada 19 April 1013. Sulaiman al-Mustain (1013-1016) menggantikannya sebagai khalifah.
Starhill Gallery

**Starhill Gallery** ialah sebuah pusat beli-belah serba mewah yang terletak di kawasan pusat beli-belah dan hiburan Bukit Bintang, Kuala Lumpur, Malaysia. Dibuka pada tahun 1996 sebagai **Starhill Centre**, tempat ini menjual beraneka barangan mewah berjenama handalan seluruh dunia dengan golongan berpendapatan tinggi seperti sebagai sasaran mereka.
Starhill Gallery terletak sebelah dengan Fahrenheit 88 dan Lot 10 yang boleh dicapai sepanjang persiaran Bintang Walk, Pavilion KL di seberang Jalan Bukit Bintang, bersambungan dengan JW Marriott Kuala Lumpur dan tidak jauh dari hotel-hotel The Westin dan The Ritz-Carlton. Antara jenama-jenama yang berniaga di sini termasuk Louis Vuitton, Dior, Givenchy, Bvlgari dan sebagainya.
## Sejarah
Pada mulanya, Starhill Centre pernah menempatkan gedung mewah dari Singapura, iaitu Tang's, tetapi Tang's undur dari pasaran Malaysia pada tahun 2004 sehingga kembali di Pavilion KL tiga tahun kemudian. Setelah dua tahun menjalani kerja pengubahsuaian, pada 30 Julai 2005, Starhill Centre dilancarkan semula sebagai Starhill Gallery dengan penampilan yang kian mewah.

## Tingkat
Apa yang menarik dengan Starhill Gallery ialah tingkat-tingkatnya diberi nama sempena tema yang ditampilkan masing-masing, berbeza sekali dengan pusat beli-belah lain yang sekadar menggunakan nombor dan huruf singkatan (3, 2, 1, G, LG dsb). Walaupun begitu, nombor tingkat masih digunakan untuk mengisi nombor lot untuk tujuan menulis alamat kedai, cth. kedai Maurice Lacroix beralamat "UG27, Adorn Floor, Starhill Gallery", iaitu di lot ke-27 tingkat Adorn (UG).

## Rujukan

## Pautan luar

*Starhill Gallery
*Peristiwa Starhill Gallery
Jamaluddin Mohd Radzi

**Jamaluddin Mohd Radzi** ialah ahli politik Malaysia berketurunan Melayu. Beliau merupakan mantan ADUN  selama sepenggal (2008-2013). 

Pada asalnya, beliau adalah seorang posmen sebelum menceburi bidang perniagaan. Beliau aktif dalam PKR negeri Perak dan telah bertanding dua kali untuk kerusi DUN Behrang. Beliau berjaya memenangi DUN berkenaan pada pilihan raya umum 2008 menewaskan calon BN dari MIC. Malah ketika perjumpaan antara PAS, PKR dan DAP untuk menubuhkan kerajaan di Perak, nama beliau antara yang disebut-sebut untuk dipilih menjadi Menteri Besar Perak. Akhirnya, Dato' Seri Ir. Haji Mohammad Nizar Jamaluddin dipilih. 

Dalam krisis politik Perak pada Februari 2009, beliau bersama ADUN Changkat Jering, Mohd Osman Mohd Jailu dan ADUN Jelapang, Hee Yit Foong telah bertindak mengisytiharkan diri mereka sebagai ADUN Bebas dan menyokong Barisan Nasional untuk menubuhkan kerajaan baru di Perak.

## Isu dan kontroversi
### Rasuah
Pada 6 Februari 2013, Mahkamah Rayuan yang diwakili oleh  dipengerusikan Presiden Mahkamah Rayuan Tan Sri Md Raus Sharif sebulat suara mengekalkan pembebasan mereka daripada pertuduhan rasuah.

## Keputusan pilihan raya

## Rujukan
Bosou

**Bosou** merupakan makanan menyerupai perkasam atau jeruk yang lazim dalam kalangan suku kaum Kadazan-Dusun dan Murut di Sabah, terutamanya sebagai suatu pembuka selera. Ia disediakan menggunakan daging atau ikan sebagai bahan mentah. 

Ia juga dikenali dengan pelbagai nama setempat dalam Sabah sendiri termasuk ***nonsom''','' ***sambaat***, ***kinaraatan***, ***gagau*** dan ***tinamba**' (di Ranau).    
## Keterangan
### Pembuatan
Baik ikan sungai atau ikan laut boleh digunakan di mana banyak jenis tertentu dipilih untuk mendapatkan rasa sedap:

* ikan sungai - ikan bertulang seperti tilapia, pelian.
* ikan laut - boleh digunakan untuk rasa yang lebih berbeza seperti salmon atau tuna.

Buah kepayang (atau *pangi* dalam bahasa Dusun) merupakan bahan pengawet utama untuk mengelakkannya daripada menjadi basi dan berbau busuk, isinya diambil dengan ditumbuk isirong buah sampai terbuka.

Ikan digaul bersama-sama dengan nasi putih, garam, dan buah panggi. Ia juga boleh ditambah dengan buah nangka, nenas muda, dan tuhau bagi menambah perisa. Batang pisang atau polod juga kadang-kala dicampurkan kepada bosou ini.

Campuran ini kemudiannya akan diperam di dalam bekas (biasanya daripada tajau kecil) dan ditutup rapat selama seminggu atau sehingga betul-betul telah masak sebelum dapat dimakan. Sekiranya nasi yang digunakan baru di masak, campuran itu akan dibiarkan sehingga mencapai suhu bilik sebelum disimpan. Bosou biasanya disimpan dalam bekas tertutup kemas, kedap udara. penyimpanan yang betul membolehkan jeruk ikan ini boleh bertahan 6bulan hingga 1 tahun. 

### Penyimpanan dan penyediaan
Oleh kerana bosou mempunyai bau yang kuat, bosou biasanya disimpan dalam bekas kedap udara mengelakkan lalat dan kulat memasuki lalu mencemari kandungan. Bosou sering disimpan dalam bekas labu ditutup dengan lilin lebah. Bekas tradisi lain termasuk kakanan, tetapi kini ia telah digantikan dengan bekas plastik dan botol kaca. Biasanya bosou disimpan selama lima sehingga tujuh hari sebelum dihidangkan.

Bosou boleh dihidangkan begitu sahaja atau dimasak terlebih dahulu. Bosou biasanya dimasak bagi menghilangkan bau dan bagi menambah perisanya. Bawang, cili, dan bahan lain boleh ditambah bagi menambah perisa semasa memasak sebelum dihidang dengan nasi putih dan sayur-sayuran sama seperti hidangan budu atau tempoyak.

## Rujukan

## Pautan luar
* My Homemade Bosou. 
* Let’s make bosou.
Piaren Ah Manuk

**Piaren Ah Manuk ** merupakan sejenis masakan tradisi kaum Iranum 

Cara membuatnya adalah dengan memanaskan minyak didalam belanja dan goreng bahan-bahan yang ditumbuk dan bawang sehingga kekuningan. Masukkan ayam, serai dan kelapa parut yang ditumbuk. Gaulkan dengan sempurna. Kecilkan api dan campurkan santan, garam dan bahan perasa. Masak sehingga pekat. Masukkan daun bawang dan cili putih. Masak sehingga pekat. Masukkan daun bawang dan cili putih. Gaulkan dan biarkan mendidih selama 2 hingga 3 minit. Kemudian bolehlah dihidangkan. 

### Rujukan
  

## Pautan luar
Daeng Semur

**Daeng Semur** atau *Ikan Tenggiri Masak Santan* merupakan masakan tradisi masyarakat Bajau - Petagas.

Ia menggunakan ikan Tenggiri, yang dimasak bersama kelapa parut yang telah digoreng kekuningan dan ditumbuk halus. Santan, bawang putih, bawang merah juga turut digunakan.

Panaskan minyak dalam kuali dan goreng bahan-bahan yang dipotong hingga wangi. Masukkan jintan hitam, jintan putih, bunga lawang, cengkih dan kayu manis. Goreng diatas api sederhana selama beberapa minit sebelum mencampur santan, gula, garam dan air asam jawa. Biarkan mendidih selama 2 minit. Campurkan ikan, kelapa parut yang digoreng, cili dan bahan perasa. Masak sehingga kering. Kemudian keluarkan dan hias dengan bawang goreng.

## Pautan luar
* Daeng Semur ( Makanan Bajau-Petagas)
* Menyimpan Khazanah Makanan Tradisional -Sabah
Kumpulan Gradasi

Kumpulan **Gradasi** merupakan sebuah kumpulan nasyid Indonesia. Gradasi merupakan ringkasan bagi "Getar Suara Dakwah dalam Seni Islam" yang ditubuhkan lanjutan dari forum silaturahim nasyid se-Jabotabek pada 6 April 1999.

## Ahli
Kumpulan Gradasi terdiri daripada 5 orang pemuda:
# Yudhi Rachman
# Iman Kurnia
# Syahrul Widiyanto
# Heru Derajat
# Wiwid Widyas Prihantoro

## Album
# Dimensi (2000)
# Anugerah yang Indah (2002)
# Cahaya dan Jiwa (2003)
# Kupinang Engkau dengan Al-Quran (2004)

## Lagu
* Persembahan Cinta 
* Kupinang Engkau dengan Al Quran 

## Pautan luar
* Gradasi
Wau kangkang

**Wau Kangkang** merupakan sejenis jenis layang-layang yang popular di Kedah dan Kelantan, Malaysia. Ia merupakan wau tradisional yang telah dimainkan secara turun-temurun di Malaysia. Wau puyuh merupakan merupakan wau rasmi bagi negeri Kedah.

Wau kangkang menyerupai bentuk wau jala budi tetapi memiliki corak ekor yang mencapah. 

## Cara bermain
Pada kebiasaannya wau akan dimainkan oleh dua orang, iaitu seorang akan memegang wau dan seorang lagi dipanggil juru anjung yang memegang tali. Apabila angin bertiup maka tali akan ditarik melawan arus angin dengan cara menghulur dan menarik talinya sehinggalah wau tersebut tinggi di udara. Kilauan cahaya matahari akan menambah cantik lagi wau yang dihias berwarna-warni. 

## Menghasilkan wau
Pembuatan sesebuah wau agak rumit dan memakan masa, dari kerja-kerja meraut buluh untuk dijadikan rangka, mengimbangkan kepak sehingga melukis corak pada kertas di rangka wau tersebut mengambil masa yang lama untuk siap. Rangka buluh tulang belakang wau lebih besar daripada kepaknya, kemudian diikat dengan menggunakan benang mengikut bentuk serta jenisnya.

Rangka yang telah disiapkan akan diwarnakan dengan corak-corak yang menarik oleh pelukis.

Di bahagian kepala atau muncungnya serta dihujung kiri dan kanan kepak, akan dihiasi dengan rambu-rambu halus yang berwarna warni menambah cantik lagi rupanya. Busul akan diregangkan di bahagian belakang tengkuk wau, agar ianya mengeluarkan bunyi dengung apabila diterbangkan diudara. Busur diperbuat dari daun rembia atau mengkuang yang telah direndam dan dilurut lalu dibiarkan kering. Ia berbentuk seperti alat memanah. Tali teraju diikatkan di antara bahu kepak dan tulang belakang sebelah bawah wau bagi mengimbangi wau. 

## Perincian wau

Terdapat lima komponen asas bagi sebuah wau tradisional iaitu terdiri daripada kepala wau, busur atau dengung, sayap wau, torek atau bahagian pinggang dan ekor wau.

### Teknik pembuatan wau tradisional
Antara bahan-bahan mentah yang diperlukan untuk membuat wau tradisional ialah buluh, kulit rotan, gam daripada pokok kayu dan lain-lain keperluan yang bersesuaian untuk menghasilkan sebuah wau.

Selain daripada itu, kepakaran dan kemahiran juga merupakan aspek utama untuk menghasilkan sebuah wau yang bermutu seperti kepakaran dalam pemilihan bahan mentah, kemahiran kraftangan serta pengetahuan di dalam bidang aerodinamik. Bagi memastikan wau yang akan dihasilkan mempunyai kualiti, bahan mentah seperti buluh terutamanya perlu dipilih dengan lebih teliti. 

## Rujukan
  

## Pautan luar
*  Types of Wau.
* Keluaran 14 - Layang-Layang Tradisional
Haddad Alwi

**Haddad Alwi** () merupakan seorang pelakon dan penyanyi nasyid Indonesia. Albumnya yang bertajuk *Cinta Rasul* (1999) merupakan album nasyid terlaris sepanjang sejarah muzik Indonesia. Album ini telah diulang cetak dalam pelbagai versi dan volume. Haddad juga pernah bekerjasama dengan Gita Gutawa dan Tasya dalam album *Jalan Cinta 2*.

## Album
* Cinta Rasul
* Jalan Cinta 2

## Lagu
* Kekasih Allah 
* Yaa thoybah 
* Ummi 
* Ma Zam Zam 
* The Way of Love 
* Insan Utama 
* Doaku
Laluan Kemasyhuran Hollywood

**Laluan Kemasyhuran Hollywood** (bahasa Inggeris: Hollywood Walk of Fame) adalah satu laluan jalan kaki di sepanjang Hollywood Boulevard dan Jalan Vine di Hollywood, Los Angeles, California, Amerika Syarikat, yang berfungsi sebagai muzium hiburan. Laluan ini dipahat dengan lebih daripada 2,000 bintang berbucu lima yang memaparkan nama-nama selebriti dan watak rekaan yang diberikan penghargaan oleh Dewan Perdagangan Hollywood atas sumbangan mereka kepada industri hiburan. Laluan Kemasyhuran ini dipelihara oleh Badan Amanah Hollywood yang dibiayai sendiri. Lapan bintang pertama didedikasikan pada bulan September 1958 dan diletakkan di bahagian barat laut Hollywood Boulevard dan Lebuh Highland. Ia dibina beberapa bulan sebelum majlis pembukaan rasmi Laluan dibuat pada tahun 1960. Pada 9 Februari 1960, Joanne Woodward menjadi selebriti pertama yang namanya diabadikan di Jalan Kemasyhuran Hollywood.

## Ciri

Laluan Kemasyhuran memanjang ke barat di Hollywood Boulevard dari Lebuh Gower dan dari selatan di Lebuh La Brea ke utara di Jalan Vine di antara Jalan Yucca dan Sunset Boulevard. Panjang Laluan Kemasyhuran ini hampir 5.6 km untuk perjalanan pergi balik. Kedudukan untuk bintang tertentu adalah kekal, melainkan jika ia terpaksa dipindahkan kerana terdapat pembinaan berdekatan atau alasan lain. 

Setiap bintang terdiri daripada bintang merah muda berbucu lima berbingkaikan gangsa. Di dalam bintang merah muda adalah nama ditempa dalam gangsa, sementara di bawahnya pula lambang gangsa bulat yang menunjukkan kategori penerima bintang. Lambang-lambang tersebut ialah: 
*  *Kamera filem* untuk sumbangan bagi industri filem
*  *Set televisyen* untuk sumbangan bagi industri penyiaran televisyen
*  *Rekod fonograf* untuk sumbangan bagi industri muzik
*  *Mikrofon radio* untuk sumbangan bagi industri penyiaran radio
*  *Topeng berkembar komedi/tragedi* untuk sumbangan bagi teater

Empat lambang pertama adalah lambang asal pada 1950-an dan 60-an; lambang untuk teater hanya ditambah pada tahun 1984. Terdapat beberapa pengecualian seperti lambang bangunan bagi bintang Disneyland, dan Mohor Agung Hollywood bagi datuk bandar Hollywood Johnny Grant.  Bekas datuk bandar Los Angeles pula mempunyai bintang berlambang mohor bagi bandar Los Angeles. 

Penamaan calon dihantar setiap tahun menjelang 31 Mei, dan jawatankuasa Laluan Kemasyhuran Hollywood berjumpa pada bulan berikutnya untuk memilih nama-nama yang akan diabadikan. Upacara penganugerahan bintang dibuka kepada orang ramai dan sebelum ini dipimpin oleh datuk bandar Hollywood Johnny Grant sebelum beliau meninggal dunia pada tahun 2008.
Kuala

Dalam bidang geografi, **kuala** ialah pertemuan dua atau lebih badan air. Berbeza sekali dengan **[[legeh]]**, kuala biasanya memaksudkan titik bersambungnya anak sungai dengan sebatang sungai yang lebih besar, iaitu aliran umum, yang mana sungai besar itu jugalah sungai yang tertinggi tertibnya di lembangan saliran.

Istilah kuala juga memaksudkan pertemuan badan air berpasang surut atau bukan sungai, seperti dua batang terusan or a canal and a lake. Di New Orleans, terdapat sebahagian Terusan Perindustrian yang sepanjang sebatu (1.6&nbsp;km) yang menampung Jalan Air Intrapantai Teluk dan Terusan Sungai Mississippi-Alur Keluar Teluk; maka di situ berkualanya ketiga-tiga jalan air tersebut.

## Kuala terkenal
* Allahabad di India, tempat pertemuan sungai Ganges, Yamuna dan Saraswati, dan juga salah sebuah tanah tersuci dalam agama Hindu. Kualanya bernama *Triveni Sangam*.
* Titik pergabungan Sungai Monongahela dan Sungai Allegheny, yang menjadi titik mula Sungai Ohio, oleh itu terbentuknya kuala di Pittsburgh.
* Sungai Madison, Sungai Jefferson dan Sungai Gallatin di Three Forks, Montana membentuk Sungai Missouri, salah satu sungai terpanjan di Amerika Syarikat (2,341 batu / 3,767 km).
* Kuala Lumpur, ibu negara Malaysia, terletak di kawasan kuala Sungai Gombak, (dahulunya dikenali sebagai Sungai Lumpur) dan Sungai Klang.
* Passau juga dikenali sebagai *Dreiflüssestadt* (Kota Tiga Sungai), kerana di situlah bersambungnya Sungai Danube dengan Sungai Inn dari Selatan, dan Sungai Ilz yang mengalir keluar dari Hutan Bavaria ke Utara.
*Manaus, Brazil terletak di Rio Negro berhampiran kualanya dengan Sungai Amazon, sebagai pelabuhan utama dalam sistem sungai yang luas di negara itu.
*Belgrade, ibu negara Serbia, terletak di kuala sungai Sava dan Danube.
*Kepulauan Hochelaga, termasuklah pulau dan bandaraya Montreal, terletak di kuala Sungai St. Lawrence dan Sungai Ottawa di Quebec, Kanada.
* Dua sungai terpanjang di Australia, iaitu Sungai Darling dan Sungai Murray, berkuala di Wentworth, New South Wales.
* St. Louis, Missouri terletak berhampiran selatan kuala Sungai Mississippi dan Sungai Missouri.
* Kuala di Lokoja, Nigeria, di mana bergabungnya Sungai Niger dan Sungai Benue.

## Lihat juga

* Muara

## Rujukan
Rumah kedai

**Rumah kedai** ialah sejenis binaan berseni bina vernakular yang sering ditemui di kawasan bandar di Asia Tenggara. Bentuk binaan campuran perniagaan dan perumahan ini mencirikan pusat-pusat bersejarah di kebanyakan bandar dan kota di rantau ini.

## Reka bentuk dan ciri-ciri

### Pelbagai fungsi
Biasanya, rumah kedai terdiri daripada kedai di bahagian bawah yang terbuka kepada laluan awam atau "laluan kaki lima", dan memiliki kediaman peribadi di bahagian atas. Rumah kedai akan berdeket sesama sendiri bagi membentuk baris dengan bahagian hadapan yang sekata, dinding kalis api dan mematuhi selari dengan jalan.

### Media
Rumah Kedai sering dijadikan premis penceritaan dalam filem dan rancangan TV di saluran TV utama di Malaysia dan Singapura. Antaranya  adalah drama bersiri *[[Rumah Kedai (TV)|Rumah Kedai]]* (1989 - 1993)

## Rujukan

## Bacaan lanjut
*Lee Ho Yin, "The Singapore Shophouse: An Anglo-Chinese Urban Vernacular," in *Asia's Old Dwellings: Tradition, Resilience, and Change,* ed. Ronald G. Knapp (New York: Oxford University Press), 2003, 115-134.

## Pautan luar

*
*
Pertubuhan Belia Pemuda Kristian

**Pertubuhan Belia Pemuda Kristian** atau **Young Men's Christian Association** ( "YMCA" atau "Y") adalah sebuah gerakan dunia dengan lebih daripada 45 juta ahli dari 124 negara persekutuan yang bergabung melalui World Alliance of YMCAs. Ditubuhkan pada 6 Jun 1844 di London, England oleh George Williams, tujuan pertubuhan itu meletakkan prinsip-prinsip Kristian dalam amalan, dicapai dengan mengembangkan "jiwa, fikiran, dan tubuh yang sihat." YMCA merupakan sebuah pertubuhan persekutuan yang terdiri daripada organisasi kebangsaan dan tempatan di persatuan sukarela. Hari ini, YMCAs terbuka untuk semua orang, tanpa mengira agama, kelas sosial, usia, atau jantina.

## Sejarah
Sembilan puluh sembilan pemimpin YMCA dari Eropah dan Amerika Utara bertemu untuk pertama kalinya sebelum Pameran Dunia Paris tahun 1855 untuk membicarakan kemungkinan bersatu dalam sebuah persekutuan untuk meningkatkan kerjasama di antara persatuan-persatuan YMCA. Pertemuan ini melahirkan Dasar Paris yang masih merupakan prinsip panduan organisasi tersebut pada hari ini. Dua tema diterima oleh majlis iaitu keperluan untuk menghormati autonomi persatuan YMCA masyarakat, dan bahawa tujuan YMCA adalah untuk menyatukan semua pemuda Kristian untuk kebangkitan Kerajaan Tuhan.
Kampung Jawa

**Kampong Jawa** merupakan nama biasa di Malaysia. Antaranya adalah:-
# Kampung Jawa, Melaka
# Kampung Jawa, Kelang, Selangor
# Kampung Jawa, Segamat, Johor
# Kampung Jawa, Alor Setar, Kedah
# Kampung Jawa, Kota Sarang Semut, Kedah
# Kampung Jawa, Yan, Kedah
# Kampung Jawa, Sungai Petani, Kedah
# Kampung Jawa, Kuala Ketil, Kedah
# Kampung Jawa, Alor Setar, Kedah
# Kampung Jawa, Kampung Gajah, Negeri Perak
# Kampung Jawa, Butterworth, Pulau Pinang
# Kampung Jawa, Kuala Rompin, Pahang
#Kampung jawa, kuala pilah, negeri sembilan
Laura Chinchilla

**Laura Chinchilla Miranda** (lahir 28 Mac 1959) adalah seorang ahli politik Costa Rica dan bakal Presiden Costa Rica wanita pertama. Beliau merupakan salah seorang naib presiden Óscar Arias dan Menteri Keadilan pemerintahannya. Beliau merupakan calon parti pemerintah *Partido Liberación Nacional* dalam pilihan raya 2010, di mana beliau mendapat 46.76% undian.

## Rujukan
Silat Kuntau Selendang Merah

**Seni Silat Kuntau Selendang Merah** merupakan sejenis ilmu beladiri yang berkait dengan keadaan semasa masa kini. Latihannya bercirikan teknik tempur tanpa senjata (tangan kosong) yang bercorak pertempuran laga sebenar dengan mengambil faktor penting keselamatan pemain/ pesilat. Secara asasnya mudah dan senang untuk dipelajari dengan keadaan rumah yang stabil dan kukuh mengikut fizikal seseorang. Lazimnya seseorang yang mempelajari silat ini dengan tekun akan mengambil masa selama hampir 6 bulan sahaja untuk menguasai tahap 1 beserta laga. 

Tidak mengira peringkat umur seseorang untuk mempelajari silat ini kerana setiap peringkat bergantung kaedah pengajarannya. Intipati silat ini bukan sahaja menerusi latihan fizikal sahaja ianya lebih dari itu. Konsep ketaatan haruslah difahami dan dihayati oleh seseorang yang ingin bergelar ahlinya dan ini membentuk JATIDIRI SEJATI UNGGUL. Maksud jatidiri di sini ialah menjadikan seseorang bertanggungjawab untuk menjaga maruah diri, ibubapa dan keluarga, rakan-rakan dan masyarakat. 

### TAHAP 1
# Peringkat Kuntau 1
# Peringkat Kuntau 2
# Peringkat Kuntau 3

### TAHAP 2

# Peringkat Kuntau 4
# Peringkat Kuntau 5
# Peringkat Kuntau 6

### TAHAP 3

# Peringkat Kuntau 7
# Peringkat Kuntau 8
# Peringkat Kuntau 9

### Pengisian Latihan

Setiap ahli wajib menguasai laga/ teknik tempur tanpa senjata (tts) cara Kuntau yang melatih ahli-ahlinya berlaga (Sparing) menggunakan glove. Latihan ini memberikan kesan yg amat mendalam pada ahli, kerana ianya berkonsepkan real fighter. 

### TAHAP SENJATA

# Peringkat Kuntau Tongkat
# Peringkat Kuntau Pisau/ Keris
# Peringkat Kuntau Parang 
# Peringkat Kuntau Pedang

### Pengisian Latihan

Untuk diperingkat ini, setiap ahli mestilah seorang yg berjaya menguasai semua peringkat kuntau 1 hinggalah ke peringkat kuntau 9. Disiplin menjadi tunjang utama kepada pencapaian seseorang dalam berjaya ke peringkat ini. 

### TAHAP KUNTAU LIAN (peringkat tertinggi)

1) Peringkat Kuntau Lian 1-9

## Pautan luar
* PERTUBUHAN SENI SILAT KUNTAU SELENDANG MERAH MALAYSIA.
Presiden Costa Rica

**Presiden Costa Rica** ialah ketua negara dan kerajaan Costa Rica. Presiden dipilih dalam pilihan raya langsung bagi tempoh empat tahun, dan tidak boleh bertanding semula serta merta. Dua orang Naib Presiden dipilih dalam tiket yang sama dengan Presiden. Presiden melantik Majlis Menteri-menteri. Presiden kini adalah Óscar Arias, dan dia akan digantikan oleh Laura Chinchilla pada 8 Mei 2010.

## Lihat juga
* Politik Costa Rica
Diskaun tanpa tuntutan

**Diskaun tanpa tuntutan** atau *non claim discount* (NCD) ialah skim ganjaran kepada pemegang polisi insurans apabila mereka tidak membuat tuntutan bagi polisi tersebut dalam tempoh 12 bulan sebelum ini. Ia juga dipanggil "sistem bonus-malus" (BMS).

## Kadar NCD
Kadar NCD boleh mencecah sehingga 55 peratus daripada nilai premium bagi kereta persendirian dan sehingga 25 peratus bagi pemilik motosikal.

## Malaysia
Pemilik kenderaan boleh memeriksa status diskaun tanpa tuntutan bagi polisi insurans kenderaan masing-masing menerusi talian (*online*) secara percuma. Laman web ini ialah www.ism.net.my.

Perkhidmatan ini dikendalikan oleh Insurance Service Malaysia (ISM) sejak 1 Januari 2010. Ketua Pegawai Eksekutifnya ialah Carl Rajendram. Pemilik kenderaan dapat menyemak status NCD masing-masing, sekaligus mengelak kemungkinan berlaku penipuan yang sering berlaku sebelum ini.

Biasa berlaku, pemilik kenderaan sering diminta membuat bayaran penuh untuk memperbaharui polisi insurans kenderaan sebelum peratusan kelayakan NCD disemak oleh syarikat insurans.

## Rujukan
Deep Blue (komputer catur)

**Deep Blue** ialah pemain catur komputer yang dibangunkan oleh IBM. Pemain catur mesin ini memenangi perlawanan permainan catur menentang juara dunia Garry Kasparov pada 11 Mei 1997 dengan dua kemenangan dan tiga seri daripada enam permainan. Kasparov menuduh IBM menipu dan menuntut diadakan perlawanan semula tetapi ditolak oleh IBM. Kasparov pernah mengalah versi terdahulu Deep Blue pada tahun 1996.

## Pautan luar
* IBM.com, IBM Research pages on Deep Blue
* IBM.com, IBM page with the computer logs from the games
* Chesscenter.com, Open letter from Feng-hsiung Hsu on the aborted rematch with Kasparov, *[[The Week in Chess]]* Magazine, issue 270, 10 January 2000
* Chesscenter.com, Open Letter from Owen Williams (Gary Kasparov's manager), responding to Feng-hsiung Hsu, 13 January 2000
* Sjeng.org, Deep Blue system described by Feng-hsiung Hsu, Murray Campbell and A. Joseph Hoane Jr.
* Chessclub.com, ICC Interview with Feng-Hsiung Hsu, an online interview with Hsu in 2002 (annotated)
Catur komputer

**Catur komputer** ialah seni bina komputer yang merangkumi perkakasan dan perisian komputer yang mampu bermain catur tanpa panduan manusia. Catur komputer berfungsi sebagai alat hiburan solo (yang membolehkan pemain berlatih atau berhibur jika lawan manusia tidak ada), sebagai alat bantu kepada analisis catur, untuk pertandingan catur komputer dan penyelidikan bagi kognisi manusia.
Akta Mesin Cetak dan Penerbitan 1984

**Akta Mesin Cetak dan Penerbitan 1984** adalah suatu akta Malaysia bagi menggubal undang-undang mengenai penggunaan percetakan, penerbitan dan agihan penerbitan. Akta ini memansuhkan Akta Mesin Cetak 1948 dan Akta Kawalan Penerbitan Diimport 1958.

## Tujuan akta
Menurut tulisan Rohani Ibrahim di dalam bahagian rencana Utusan Melayu pada 4 Ogos 2010, akta ini diperkenalkan bagi mengawal pengeluaran lesen mesin cetak serta permit penerbitan untuk pelbagai media cetak termasuklah akhbar parti politik dan akhbar harian. 
Akta ini mempunyai beberapa garis panduan bertujuan mengawal segala kandungan penerbitan supaya tidak menyinggung perasaan orang lain, mengelirukan masyarakat melalui kenyataan yang tidak benar, memudaratkan keselamatan negara dan menggugat keharmonian negara dengan menyentuh isu perkauman.

## Prosedur KDN
Setiausaha Bahagian Kawalan Penerbitan dan Teks Al-Quran Kementerian Dalam Negeri(KDN), Datuk Zaitun Abdul Samad ketika ditemui di pejabatnya di Putrajaya telah berkata, KDN bertanggungjawab memastikan media cetak tidak mengandungi sebarang unsur yang boleh memudaratkan ketenteraman awam, mengancam keselamatan negara dan menggugat kesejahteraan rakyat. 
Mengulas mengenai tanggapan pihak tertentu bahawa akta dan garis panduan yang digunapakai oleh KDN dalam mengawal penerbitan tidak lagi relevan, Zaitun menjelaskan, setiap permit dan lesen yang dikeluarkan perlulah ada garis panduannya. 
Antara perkara yang menyebabkan akhbar harian ditegur ialah kedudukan iklan arak dalam akhbar bukan berbahasa Malaysia, penyiaran iklan yang menyalahi undang-undang seperti iklan judi dan iklan mencari teman yang mempunyai unsur seks," katanya.

Zaitun turut menafikan dakwaan bahawa KDN mengamalkan dasar berat sebelah dalam mengambil tindakan ke atas penerbitan yang melanggar garis panduan kerana sebarang tindakan adalah berdasarkan peraturan dan undang-undang.

*Secara umum, sebahagian besar daripada penerbit cuba sedaya-upaya mematuhi garis panduan KDN. Tidak dinafikan terdapat penerbitan dilihat begitu sering melanggar garis panduan, namun tidak eloklah jika saya dedahkan nama penerbitan berkenaan.*

*Tindakan yang dikenakan adalah secara berperingkat iaitu membuat panggilan kepada syarikat penerbitan berkenaan, menegur, memberikan peringatan, amaran dan akhir sekali surat tunjuk sebab," katanya.*

Mengulas mengenai pemantauan yang dilakukan oleh KDN, jelas Zaitun, pada setiap hari bekerja, pihak KDN akan mengambil akhbar tempatan dalam semua bahasa seawal pukul 5 pagi.

## Pautan luar
* Akta Mesin Cetak dan Penerbitan 1984  Jabatan Peguam Negara

## Rujukan
Orkestra Filharmonik Malaysia

**Orkestra Filharmonik Malaysia** (*Malaysian Philharmonic Orchestra*, MPO) ialah sebuah orkestra Malaysia yang berpangkalan di Dewan Filharmonik Petronas di Kuala Lumpur. Orkestra ini mengadakan konsert di seluruh Malaysia dan juga Singapura.

Diasaskan pada tahun 1997 di bawah kepimpinan pengarah muzik pertamanya, Kees Bakels, MPO mengadakan konsert sulungnya pada 17 Ogos 1998. Bakels berkhidmat selaku pengarah muzik MPO sehingga tahun 2005, dan kini memegang jawatan *conductor laureate*. Pada mulanya, Bakels hendak meletakkan jawatan terlebih dahulu, setelah James Judd dilantik sebagai pengarah muzik MPO yang seterusnya pada September 2003. Bagaimanapun, pada April 2004, MPO membatalkan perjanjian bersama Judd tanpa penjelasan umum, maka Judd tidak pernah memegang jawatan pengarah muzik MPO. Selepas itu, Matthias Bamert pula yang dinamakan sebagai pengarah muzik MPO pada November 2004, dan memegang jawatan tersebut mulai tahun 2005 hingga 2008. Kini, jawatan pengarah muzik disandang oleh Claus Peter Flor mulai musim 2008-2009, dengan kontrak permulaan selama tiga tahun.

MPO telah membuat rakaman untuk label BIS, termasuk muzik Edouard Lalo.

## Senarai pengarah muzik
* Kees Bakels (1998-2005)
* Matthias Bamert (2005-2008)
* Claus Peter Flor (2008-2014)
* Fabio Mechetti (2014-kini)

## Rujukan

## Pautan luar
* Malaysian Philharmonic Orchestra official website
* Malaysian Property Partners - Malaysian Philharmonic
Tamil Nesan

***Tamil Nesan*** () ialah akhbar berbahasa Tamil yang tertua di Malaysia, semenjak mula diterbitkan pada 24 September 1924. Akhbar ini diterbitkan untuk tatapan masyarakat India di Malaysia.Selain itu, matlamat penerbitan akhbar ini ialah menceritakan pergolakan politik negara

## Pautan luar
* Newspaper web page  ("under construction" as of Jan 2008)
Rumah Bok

**Rumah Bok** ialah sebuah rumah agam lama yang pernah bertapak dekat sekali dengan Menara Berkembar Petronas di Jalan Ampang di Kuala Lumpur, Malaysia, dan dimiliki oleh sebuah amanah persendirian yang diuruskan oleh keluarga Bok. Rumah ini direka bina oleh Swan and Maclaren pada tahun 1926 dan siap dibina tiga tahun kemudian untuk didiami oleh seorang jutawan tempatan, Chua Cheng Bok. Sejak 1960-an hingga penutupannya pada tahun 2001, rumah agam ini pernah menempatkan restoran mewah bernama ***Le Coq d'Or*** ("Ayam Jaguh Emas").

## Kontroversi

Pada tahun 2001, bangunan ini ditinggalkan oleh pengendali Le Coq d'Or. Rancangan membangunkan semula tapaknya di tanah bernilai tinggi ini menerima tentangan keras dari pihak pergerakan pemeliharaan setempat. Pada mulanya, kerajaan setempat menafikan apa-apa rancangan untuk membangunkan semula tanahnya sehingga perlu merobohkan rumah ini. Disusulinya cubaan mewartakan rumah ini sebagai tempat bersejarah tetapi gagal.

Pada 15 Disember 2006, Rumah Bok pun dirobohkan, sehingga timbul reaksi kemarahan dari orang awam. Bangunan itu hanya mencapai usia 77 tahun. Setelah rumah ini roboh, pada 21 Disember 2006, Menteri Kesenian dan Warisan Datuk Seri Dr Rais Yatim membalas gesaan para pembangkang perobohan Rumah Bok dengan kenyataan berikut: "Kos pemulihan Rumah Bok pasti terlalu mahal; apalagi rumah itu tiada nilai bersejarah atau estetika. Kerajaan tidak dapat menyelamatkan Rumah Bok daripada perobohan kerana rumah ini milik persendirian dan tidak didaftarkan sebagai bangunan warisan.

Senarai bangunan warisan berdaftar di Malaysia sebenarnya ditentukan oleh pihak kerajaan sendiri.

## Rujukan
* Badan Warisan Malaysia. *[http://www.badanwarisan.org.my/content/?cid=154 The Day Bok House Died (Updated)]*. 15 Disember 2006.
* Llew-Ann Phang. The Sun. *[http://www.sun2surf.com/article.cfm?id=16431 Bok House: End of a Legacy]*. 15 Disember 2006.
* The Star. *[http://thestar.com.my/news/story.asp?file=/2006/12/15/nation/20061215210439&sec=nation Bok House on Jln Ampang demolished]*. 15 Disember 2006.
* Azrul Kevin Abdullah's *[http://www.807studio.com/html/bok6.html Images of Bok House from 2001]* September 2001

## Pautan luar
* Vintage Malaya | Gone but not forgotten
Kotamatsum II, Medan Area, Medan

**Kotamatsum II** merupakan sebuah kelurahan yang terletak di kecamatan Medan Area, Medan, Sumatera Utara, Indonesia.